CELEX: 32020D2215
Language: bg
Date: 2020-12-22 00:00:00
Title: Решение за изпълнение (ЕС) 2020/2215 на Комисията от 22 декември 2020 година за изменение на приложение I към Решение за изпълнение 2011/630/ЕС по отношение на вписванията за Обединеното кралство и някои подчинени на Британската корона територии в списъка на трети страни или части от тях, от които е разрешен вносът в Съюза на сперма от домашни животни от рода на едрия рогат добитък (нотифицирано под номер С(2020) 9552) (текст от значение за ЕИП)

28.12.2020   
               
               
                  BG
               
               
                  Официален вестник на Европейския съюз
               
               
                  L 438/54
               
            
         РЕШЕНИЕ ЗА ИЗПЪЛНЕНИЕ (ЕС) 2020/2215 НА КОМИСИЯТА
         от 22 декември 2020 година
         за изменение на приложение I към Решение за изпълнение 2011/630/ЕС по отношение на вписванията за Обединеното кралство и някои подчинени на Британската корона територии в списъка на трети страни или части от тях, от които е разрешен вносът в Съюза на сперма от домашни животни от рода на едрия рогат добитък
         
            
               (нотифицирано под номер С(2020) 9552)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 88/407/ЕИО на Съвета от 14 юни 1988 г. относно определяне на ветеринарно-санитарните изисквания за внос и търговия в рамките на Общността със сперма от животни от рода на едрия рогат добитък (1), и по-специално член 8, параграф 1 от нея,
         като има предвид, че:
         
                     (1)
                  
                  
                     С Решение за изпълнение 2011/630/ЕС на Комисията (2) се определят условията за вноса в Съюза на сперма от домашни животни от рода на едрия рогат добитък. По-специално, в приложение I към същото решение се съдържа списък на третите страни или части от тях, от които държавите членки разрешават вноса на сперма от домашни животни от рода на едрия рогат добитък.
                  
               
                     (2)
                  
                  
                     Обединеното кралство предостави необходимите гаранции, изисквани съгласно Решение за изпълнение 2011/630/ЕС, за да могат Обединеното кралство и подчинената на Британската корона територия Джърси да бъдат включени в приложение I към посоченото решение след края на преходния период, предвиден в Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), без да се засяга прилагането на правото на Съюза спрямо Обединеното кралство и на негова територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия във връзка с приложение 2 към посочения протокол. Като се вземат предвид гаранциите, предоставени от Обединеното кралство, тази трета държава и подчинената на Британската корона територия Джърси следва да бъдат включени в приложение I към Решение за изпълнение 2011/630/ЕС.
                  
               
                     (3)
                  
                  
                     Поради това приложение I към Решение за изпълнение 2011/630/ЕС следва да бъде съответно изменено.
                  
               
                     (4)
                  
                  
                     Тъй като преходният период, предвиден в Споразумението за оттегляне, изтича на 31 декември 2020 г., настоящото решение следва да се прилага от 1 януари 2021 г.
                  
               
                     (5)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение I към Решение за изпълнение 2011/630/ЕС се изменя в съответствие с приложението към настоящото решение.
         
         
            Член 2
            Настоящото решение се прилага от 1 януари 2021 г.
         
         
            Член 3
            Адресати на настоящото решение са държавите членки.
         
         
            Съставено в Брюксел на 22 декември 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 194, 22.7.1988 г., стр. 10.
         
            (2)  Решение за изпълнение 2011/630/ЕС на Комисията от 20 септември 2011 г. относно вноса в Съюза на сперма от домашни животни от рода на едрия рогат добитък (OB L 247, 24.9.2011 г., стр. 32).
      
      
         
            ПРИЛОЖЕНИЕ
            Приложение I към Решение за изпълнение 2011/630/ЕС се изменя, както следва:
            
                        (1)
                     
                     
                        след вписването за Чили се вмъква следното вписване:
                        
                                    „GB
                                 
                                 
                                    Обединено кралство  (*1)
                                    
                                 
                                 
                                     
                                 
                                 
                                     
                                 
                              
                  
                        (2)
                     
                     
                        след вписването за Исландия се вмъква следното вписване:
                        
                                    „JE
                                 
                                 
                                    Джърси“
                                 
                                 
                                     
                                 
                                 
                                     
                                 
                              
                  
               (*1)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на Обединеното кралство не включват Северна Ирландия.“;